b'\n_START_ARTICLE_\nVilniaus rajono savivaldyb\xc4\x97s herbas\n_START_PARAGRAPH_\nVilniaus rajono savivaldyb\xc4\x97s herbas\xc2\xa0\xe2\x80\x93 vienas i\xc5\xa1 Vilniaus rajono savivaldyb\xc4\x97s heraldikos atribut\xc5\xb3. Herbo raudoname lauke ant juodo \xc5\xbeirgo sidabrinis \xc5\xa1arvuotas raitelis, de\xc5\xa1in\xc4\x97je rankoje laikantis sidabrin\xc4\x99 iet\xc4\xaf su auksiniu ietigaliu, prie kairiojo peties m\xc4\x97lynas skydas su dvigubu auksiniu kry\xc5\xbeiumi. \xc5\xbdirgo kamanos, balnas, trumpa g\xc5\xabnia ir odiniai dir\xc5\xbeai m\xc4\x97lyni. Balno kilpa, pentinas, g\xc5\xabnios apa\xc4\x8dia bei \xc5\xbeirgo pasagos ir metaliniai jo aprangos sutvirtinimai auksiniai.\n_START_SECTION_\nIstorija\n_START_PARAGRAPH_\nVilniaus rajono savivaldyb\xc4\x97s, kaip ir Vilniaus apskrities, herbas turi t\xc4\x85 pa\xc4\x8di\xc4\x85 istorij\xc4\x85 ir priklauso seniausiems teritoriniams simboliams Lietuvoje. Jis i\xc5\xa1sirutuliojo i\xc5\xa1 XIV\xe2\x80\x93XV a. did\xc5\xbei\xc5\xb3j\xc5\xb3 kunigaik\xc5\xa1\xc4\x8di\xc5\xb3 portretini\xc5\xb3 antspaud\xc5\xb3, su pertraukomis ir pataisymais naudotas iki Pirmojo pasaulinio karo. Atkurtas pagal ankstyviausi\xc4\x85 versij\xc4\x85\xc2\xa0\xe2\x80\x93 raitel\xc4\xaf su ietimi, \xc5\xbeinom\xc4\x85 nuo XIV a. pabaigos._NEWLINE_Vilniaus rajono savivaldyb\xc4\x97s herb\xc4\x85 Lietuvos Respublikos Prezidentas dekretu Nr. 724 patvirtino 1999\xc2\xa0m. gruod\xc5\xbeio 20 d._NEWLINE_Herbo etalono autorius\xc2\xa0\xe2\x80\x93 dailininkas Arvydas Ka\xc5\xbedailis.'